Peshtani (Gumenicë)

Peshtan (greqisht: Κρυόβρυση/Krióvrisi) është fshat në qarkun i Çamërisë, Greqi. Përpara vitit 1955, fshati është njohur me emrin e vjetër në formën greke Πέστιανη/Péstiani.Πανδέκτης: Péstiani - Krióvrisi

 Gjeografia 
Nga veriu Peshtani kufizohet me Dhërmicën, nga juglindja me Sharatin e Dramësin, nga lindja me Kushovicën e Bedelenin dhe nga perëndimi me Vreshtat.

Toponimet të fshatit Peshtan:(Para Luftës së Dytë Botërore)Fatos Mero Rrapaj (1995). Fjalori Onomastik i Epirit. Eurorilindja. f. 192-194.Treguan: 1) Muho Veli Osmani, 53 vjeç, bari, analfabet, nga Peshtani, refugjat i vitit 1944. Sot me banim në Zham të Lushnjës.
2) Nevruz Qemal Shabani, 32 vjeç, ish bari, sot teknik sallamerie, nga Peshtani. Sot banon në Lushnjë. Lushnjë, dhjetor 1955. 

Ar’ e Çametit - arë e pyll, në P.
Ar’ e Lekos – arë, në JL.
Balli Belicës – breg, në V.
Birat e Gravës - bira në shkëmb, në J.
Bogdanet - ara dhe një pyll me përrall, në JL.
Bregu (i) Fitresë - bregore me lisa etj., në P.
Bregu i Muços – breg, në P.
Bregu i Rrozos – breg, në P.
Bregu i Strrele – bregore, në V.
Bregu i Shënkollit – breg, në JL.
Brrinjat - ara në faqe, në V.
Driza — ara e vend me driza, në P.
Fatija – arë, në J.
Grav’ e Shkëmbit – shpellë, në V.
Grav’ e Zezë – shpellë, në V.
Gropa - arë, në P. 
Gùgat - pyll e ara, në P.
Gur i Gropave - shkëmb në një breg, në P.
Hajsomeri - kodër ku mblidheshin e bisedonin pleqt e fshatit.
Kaminat - kamina gëlqereje, në JL. 
Klish e Re - kishë në mes të fshatit, në L.
Klish’ e Vjetër – kishë në JL. 
Kondizm’ e Galbajthit - kondizmë, në L.
Kondizm’ e Qafës Ipsit - kondizmë, në L.
Kondizm’ e Shënëlliut - kondizmë, në JL. 
Kora e Abazenje - brez shkëmbor, në L.
Krejt - tri gurra, në L.
Kroi Arrës — krua pranë disa arrave, në L.
Kroi Galbajthit – gurrë, në JL.
Kroi i Kronjez – gurrë, në JL.
Kroi (i) Tepër - gurrë që buron nga mali, në L.
Kronje - gurra, në L.
Lëm i Lisit Madh - lëmë me dërrasa në mal, në L.
Lëm i Sivishtës - lëmë, në JL.
Lëm i Sokolit - lëmë me dërrasa në mal, në L.
Lëmi Sterrës - lëmë, në L.
Lëm i Votanecit - lëmë me dërrasa prej guri, në V.
Lëm i Vreshtave Kokës - lëmë, në P.
Mal i Bardhë - mal, në L.
Mal i Gugës - brinjë mali, në P.
Mal i Kalasë - brinjë mali ku ndodhen gërmadhat e një kalaje të vjetër, në P.
Mal i Kukumës - mal, në P.
Mali Mara - faqe mali, në P.
Mali Mares - pyll ku ka mare, në JP.
Malshinji - (mali i shënjtë) mal i lartë i veshur me pyll, në P.
Mbishkëmba - faqe shkëmbore me bexga,në V.
Melet - male, në L.
Palofshati - gërmadhat e një fshati të vjetër, në JL.
Palovënde - bokërrima, në V.
Perivoli - ara e pyje, në P.
Péri Votanecit - pirg me gurë i ngritur për shënjë aga barijtë, në V.
Pilli i Trrashë - pyll, në P.
Qaf’ e Bishtadhelpave - qafë me pyll, në V.
Qaf’ e Cërmënxeles – qafë, në L.
Qaf’ e lpsit - qafë, në V.
Qaf’ e Likoçores - qafë, në V.
Qaf’ e Koprrésë - qafë mali, në L. 
Qaf’ e Kushovicës - qafë, në JP.
Qaf’ e Mlait - qafë, në V.
Qaf’ e Sokolit - qafë, në L. Prej këtej kalon në Bedelen.
Qaf’ e Stanit - qafë, në V.
Qaf’ e Shënëlliut - qafë, në L.
Qaf’ e Shtrungës - qafë, në V.
Qaf’ e Vezirit - qafë, në P.
Qaf’ e Vojvillës - qafë me pyje, në V.
Radhoi Qafës Malit' - brez shkëmbor, në L.
Rrahu - vend me gurë e pyll, në V.
Rrëkej’ e Kroit Tepër - rrëke, në L.
Rrëkej’ e Shënelenave - rrëke, në L.
Sivishta - ara, në P.
Spithari Qafës Bishtadhelpave - spithar, në V.
Spithar i Sollovroit - spithar e arë, në P.
Spithar i Spatës - spithar, në P.
Sheshezt - sheshe, në L.
Shesh i Trobës - shesh në mal, në L.
Shëndelena - gërmadha shtëpiash të vjetra, në L.
Shkall’ e Lopëve - shkallë ku kullosnin lopët, në P.
Shkall’ e Shkëmbit - shkallë shkëmbore, në V.
Shkëmb i Peshtanit – shkëmb, në qendër. 
Shkëmb i Shehidëve - shkëmb dhe shpellë. Tregojnë se: “Në kohën e veliçanëve(venecianëve) ne ki shkëmb janë therur 13 burra ka vendi dikue bënë luftë që të mos i zijnë veliçanët, po veliçanet klenë shumë, një taburr e i zunë e i therën në vënt. Atje në rrëzë të shkëmbit varet gjaku i shehidëve (dëshmorëve) si klicinarë. Ishtë rrokollisur gjaku nëpër shkëmb, i varur hjimën si lumë, që të patagos po ta shohiç me si. Ne vejmë që ka Sharati e merrim gjak shehidi atje, dhe e pijmë që të na lijnë ethet.” (Xhevdet M. Malaj nga Sharati).
Shtraza - arë dhe pyll në një vend gropë, në L.
Shtrung’ e Bogdaneve - shtrungë e gurtë, në JL.
Shtrung e Bregut Strelet - shtrungë, në V.
Shtrung’ e Malëmares - shtrungë e gurtë, në J.
Shtrung’ e Qafës Likoçores – shtrung e gurtë, në J.
Shtrung’ e Qafës Puseve - shtrungë e gurtë, në J.
Shtrung’ e Shtrazës - shtrungë, në L.
Trap i Lëmit - ara dhe një lëmë në mal, në L.
Thana - ara e pyll, në P.
Ullijthi - ulli i madh i lashtë, në J.
Varrezt - varre, në J.
Vësht i Janos - ara e ullinj, në P.
Vesht i Kurrës - ka qenë vësht, sot arë, në P.
Vidheza - ara, në JP.
Votanecè - ara e kullotë, në V.
Vreshtat e Kokës - vreshta e ullinj, në P.

 Demografia 
Familjet në fshatin Peshtan:(Para Luftës së Dytë Botërore)Rrapaj. Fjalori Onomastik i Epirit. 1995. f. 192.

Familje myslymanë: Kupénj (fis i shuar nga masakrat greke të 1944-ës), Mezanenj, Muhenj, Serjanenj.

Familje krishterë: Çoushatë (Kiço Çaushi, ki fshat, në kohën turke ka klënë gjikatës në Margllëç); Janénj, Kiçenj, Kiténj, (Thoma Ninua ka kjo kabilé kish psuar gjithë vjershat e Naimit e të Çajupit, dinte të shkruante e të këndonte në gluhën tënë dhe bante fshahurazi libra shqipe. Në dizetekatrën ishte njonja 55 vjeç burrë), Spirojanjër, Turbuqatë, Thanasénj, Xhixhalénj.

 Lidhje të jashtme 
vendndodhja

 Burimet 

Kategoria:Çamëri
Kategoria:Fshatra në Greqi